CELEX: 32017R0588
Language: el
Date: 2016-07-14 00:00:00
Title: Κατ' εξουσιοδότηση κανονισμός (ΕΕ) 2017/588 της Επιτροπής, της 14ης Ιουλίου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για το καθεστώς βήματος τιμής για μετοχές, αποθετήρια έγγραφα και διαπραγματεύσιμα αμοιβαία κεφάλαια (Κείμενο που παρουσιάζει ενδιαφέρον για τον ΕΟΧ )

31.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 87/411
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/588 ΤΗΣ ΕΠΙΤΡΟΠΉΣ
   της 14ης Ιουλίου 2016
   για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για το καθεστώς βήματος τιμής για μετοχές, αποθετήρια έγγραφα και διαπραγματεύσιμα αμοιβαία κεφάλαια
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (1), και ιδίως το άρθρο 49 παράγραφοι 3 και 4,
   Εκτιμώντας τα ακόλουθα:
   
               (1)
            
            
               Θα πρέπει να καθοριστεί καθεστώς βήματος τιμής ή ελάχιστο βήμα τιμής σε σχέση με ορισμένα χρηματοπιστωτικά όργανα, ώστε να διασφαλιστεί η εύρυθμη λειτουργία των αγορών. Ειδικότερα, ο κίνδυνος ύπαρξης ενός συνεχώς μειούμενου βήματος τιμής για μετοχές, αποθετήρια έγγραφα και ορισμένους τύπους διαπραγματεύσιμων αμοιβαίων κεφαλαίων και ο αντίκτυπός του στην εύρυθμη λειτουργία της αγοράς θα πρέπει να ελέγχονται μέσω ενός υποχρεωτικού καθεστώτος βήματος τιμής.
            
         
               (2)
            
            
               Για άλλα χρηματοπιστωτικά μέσα, δεδομένου του χαρακτήρα των εν λόγω μέσων και των μικροδομών των αγορών στις οποίες αποτελούν αντικείμενο διαπραγμάτευσης, δεν μπορεί να υποτεθεί ότι ένα καθεστώς βήματος τιμής συμβάλλει αποτελεσματικά στην εύρυθμη λειτουργία των αγορών και, επομένως, τα εν λόγω μέσα δεν θα πρέπει να υπόκεινται στο καθεστώς βήματος τιμής.
            
         
               (3)
            
            
               Ειδικότερα, τα πιστοποιητικά αποτελούν αντικείμενο διαπραγμάτευσης μόνο σε ορισμένα κράτη μέλη. Δεδομένων των χαρακτηριστικών των εν λόγω χρηματοπιστωτικών μέσων και της ρευστότητας, της κλίμακας και του χαρακτήρα των αγορών στις οποίες αποτελούν αντικείμενο διαπραγμάτευσης, δεν είναι απαραίτητη η θέσπιση υποχρεωτικού καθεστώτος βήματος τιμής για την πρόληψη της εμφάνισης συνθηκών μη εύρυθμης διεξαγωγής συναλλαγών.
            
         
               (4)
            
            
               Τα μη μετοχικά χρηματοπιστωτικά μέσα και τα προϊόντα σταθερής απόδοσης αποτελούν σε μεγάλο βαθμό αντικείμενο εξωχρηματιστηριακής διαπραγμάτευσης, ενώ περιορισμένος μόνο αριθμός συναλλαγών εκτελούνται σε τόπους διαπραγμάτευσης. Λόγω των ειδικών χαρακτηριστικών της ρευστότητας των εν λόγω μέσων σε ηλεκτρονικές πλατφόρμες και του κατακερματισμού τους, δεν θεωρείται απαραίτητη η θέσπιση υποχρεωτικού καθεστώτος βήματος τιμής ούτε για τα εν λόγω μέσα.
            
         
               (5)
            
            
               Ο συσχετισμός μεταξύ διαπραγματεύσιμων αμοιβαίων κεφαλαίων και των υποκείμενων μέσων μετοχικού κεφαλαίου καθιστά απαραίτητο τον προσδιορισμό ελάχιστου βήματος τιμής για διαπραγματεύσιμα αμοιβαία κεφάλαια το υποκείμενο μέσο των οποίων είναι μετοχές και αποθετήρια έγγραφα. Ωστόσο, τα διαπραγματεύσιμα αμοιβαία κεφάλαια που δεν έχουν ως υποκείμενο χρηματοπιστωτικό μέσο μετοχές ή αποθετήρια έγγραφα δεν θα πρέπει να υπόκεινται σε υποχρεωτικό καθεστώς βήματος τιμής.
            
         
               (6)
            
            
               Είναι σημαντικό όλα τα διαπραγματεύσιμα αμοιβαία κεφάλαια που καλύπτονται από τον παρόντα κανονισμό να διέπονται από το ίδιο καθεστώς βήματος τιμής με βάση μια ενιαία ζώνη ρευστότητας, ανεξαρτήτως του μέσου ημερήσιου αριθμού συναλλαγών τους, έτσι ώστε να μειώνεται ο κίνδυνος παράκαμψης του καθεστώτος βήματος τιμής σε σχέση με τα εν λόγω μέσα.
            
         
               (7)
            
            
               Η έννοια της «σημαντικότερης αγοράς από άποψη ρευστότητας» θα πρέπει να διασαφηνιστεί για τους σκοπούς του παρόντος κανονισμού, καθώς ο κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (2) χρησιμοποιεί τον όρο αυτόν τόσο για τους σκοπούς της απαλλαγής λόγω τιμής αναφοράς όσον και για τους σκοπούς της γνωστοποίησης συναλλαγών.
            
         
               (8)
            
            
               Το καθεστώς βήματος τιμής προσδιορίζει μόνο την ελάχιστη διαφορά μεταξύ δύο επιπέδων τιμών εντολών που έχουν αποσταλεί σχετικά με ένα χρηματοπιστωτικό μέσο στο βιβλίο εντολών. Επομένως, θα πρέπει να εφαρμόζεται με τον ίδιο τρόπο, ανεξαρτήτως του νομίσματος του χρηματοπιστωτικού μέσου.
            
         
               (9)
            
            
               Οι αρμόδιες αρχές θα πρέπει να είναι σε θέση να αντιμετωπίζουν συμβάντα τα οποία είναι γνωστό εκ των προτέρων ότι προκαλούν αλλαγή στον αριθμό των συναλλαγών σε ένα χρηματοπιστωτικό μέσο, λόγω της οποίας το εφαρμοστέο βήμα τιμής μπορεί να μην είναι πλέον κατάλληλο. Για τον σκοπό αυτό, θα πρέπει να καθοριστεί ειδική διαδικασία για την αποφυγή συνθηκών μη εύρυθμης λειτουργίας της αγοράς λόγω εταιρικών πράξεων που μπορεί να καθιστούν ακατάλληλο το βήμα τιμής ενός συγκεκριμένου μέσου. Η εν λόγω διαδικασία θα πρέπει να εφαρμόζεται σε εταιρικές πράξεις που θα μπορούσαν να επηρεάσουν σημαντικά τη ρευστότητα του εν λόγω μέσου. Κατά την αξιολόγηση των επιπτώσεων μιας εταιρικής πράξης σε ένα συγκεκριμένο χρηματοπιστωτικό μέσο, οι αρμόδιες αρχές θα πρέπει να λαμβάνουν υπόψη οποιεσδήποτε προηγούμενες εταιρικές πράξεις με παρεμφερή χαρακτηριστικά.
            
         
               (10)
            
            
               Για να διασφαλιστεί ότι το καθεστώς βήματος τιμής μπορεί να λειτουργεί αποτελεσματικά και ότι οι συμμετέχοντες στην αγορά έχουν αρκετό χρόνο για να υλοποιήσουν τις νέες απαιτήσεις, θα πρέπει να προβλέπεται η συγκέντρωση ορισμένων δεδομένων και η πρώιμη δημοσιοποίηση του μέσου ημερήσιου αριθμού συναλλαγών για κάθε χρηματοπιστωτικό μέσο που καλύπτεται από τον παρόντα κανονισμό.
            
         
               (11)
            
            
               Για λόγους συνέπειας και προκειμένου να διασφαλιστεί η ομαλή λειτουργία των χρηματοπιστωτικών αγορών, είναι απαραίτητο οι διατάξεις που προβλέπονται στον παρόντα κανονισμό και οι σχετικές εθνικές διατάξεις για τη μεταφορά της οδηγίας 2014/65/ΕΕ να εφαρμόζονται από την ίδια ημερομηνία. Ωστόσο, για να διασφαλιστεί ότι το καθεστώς βήματος τιμής μπορεί να λειτουργήσει αποτελεσματικά, ορισμένες διατάξεις του παρόντος κανονισμού θα πρέπει να εφαρμόζονται από την ημερομηνία έναρξης ισχύος του.
            
         
               (12)
            
            
               Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ΕΑΚΑΑ) στην Επιτροπή.
            
         
               (13)
            
            
               Η ΕΑΚΑΑ διενήργησε ανοικτές δημόσιες διαβουλεύσεις σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών που συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (3).
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Σημαντικότερη αγορά από άποψη ρευστότητας
   Για τους σκοπούς του παρόντος κανονισμού, η σημαντικότερη αγορά από άποψη ρευστότητας για μια μετοχή ή ένα αποθετήριο έγγραφο θεωρείται ότι είναι η σημαντικότερη αγορά από άποψη ρευστότητας η οποία αναφέρεται στο άρθρο 4 παράγραφος 1 στοιχείο α) του κανονισμού (ΕΕ) αριθ. 600/2014 και προσδιορίζεται στο άρθρο 4 του κατ' εξουσιοδότηση κανονισμού (ΕΕ) 2017/587 της Επιτροπής (4).
   Άρθρο 2
   Βήμα τιμής για μετοχές, αποθετήρια έγγραφα και διαπραγματεύσιμα αμοιβαία κεφάλαια
   (Άρθρο 49 παράγραφοι 1 και 2 της οδηγίας 2014/65/ΕΕ)
   1.   Οι τόποι διαπραγμάτευσης εφαρμόζουν σε εντολές για μετοχές ή αποθετήρια έγγραφα βήμα τιμής το οποίο είναι ίσο προς ή μεγαλύτερο από το βήμα τιμής που αντιστοιχεί:
   
               α)
            
            
               στη ζώνη ρευστότητας του πίνακα του παραρτήματος, η οποία αντιστοιχεί στην κλίμακα του μέσου ημερήσιου αριθμού συναλλαγών στη σημαντικότερη αγορά από άποψη ρευστότητας για το εν λόγω μέσο· και
            
         
               β)
            
            
               στην κλίμακα τιμών στην εν λόγω ζώνη ρευστότητας που αντιστοιχεί στην τιμή της εντολής.
            
         2.   Κατά παρέκκλιση της παραγράφου 1 στοιχείο α), στην περίπτωση που η σημαντικότερη αγορά από άποψη ρευστότητας για μια μετοχή ή ένα αποθετήριο έγγραφο χρησιμοποιεί μόνο σύστημα συναλλαγών το οποίο αντιστοιχίζει εντολές με βάση περιοδική δημοπρασία και έναν αλγόριθμο συναλλαγών ο οποίος λειτουργεί χωρίς ανθρώπινη παρέμβαση, οι τόποι διαπραγμάτευσης εφαρμόζουν τη ζώνη ρευστότητας που αντιστοιχεί στον ελάχιστο μέσο ημερήσιο αριθμό συναλλαγών στον πίνακα του παραρτήματος.
   3.   Οι τόποι διαπραγμάτευσης εφαρμόζουν σε εντολές για διαπραγματεύσιμα αμοιβαία κεφάλαια βήμα τιμής το οποίο είναι ίσο προς ή μεγαλύτερο από το βήμα τιμής που αντιστοιχεί:
   
               α)
            
            
               στη ζώνη ρευστότητας του πίνακα στο παράρτημα, η οποία αντιστοιχεί στον μέγιστο μέσο ημερήσιο αριθμό συναλλαγών· και
            
         
               β)
            
            
               στην κλίμακα τιμών στην εν λόγω ζώνη ρευστότητας που αντιστοιχεί στην τιμή της εντολής.
            
         4.   Οι οριζόμενες στην παράγραφο 3 απαιτήσεις εφαρμόζονται μόνο σε διαπραγματεύσιμα αμοιβαία κεφάλαια που έχουν ως υποκείμενο χρηματοπιστωτικό μέσο αποκλειστικά μετοχές οι οποίες υπόκεινται στο καθεστώς βήματος τιμής σύμφωνα με την παράγραφο 1 ή ένα καλάθι τέτοιων μετοχών.
   Άρθρο 3
   Μέσος ημερήσιος αριθμός συναλλαγών για μετοχές και αποθετήρια έγγραφα
   (Άρθρο 49 παράγραφοι 1 και 2 της οδηγίας 2014/65/ΕΕ)
   1.   Για να προσδιοριστεί η σημαντικότερη αγορά από άποψη ρευστότητας για μια συγκεκριμένη μετοχή ή ένα συγκεκριμένο αποθετήριο έγγραφο, η αρχή που είναι αρμόδια για την εν λόγω μετοχή ή το εν λόγω αποθετήριο έγγραφο υπολογίζει τον μέσο ημερήσιο αριθμό συναλλαγών για το εν λόγω χρηματοπιστωτικό έγγραφο στην εν λόγω αγορά και μεριμνά για τη δημοσιοποίηση των εν λόγω πληροφοριών, ως την 1η Μαρτίου του έτους που έπεται της ημερομηνίας εφαρμογής του κανονισμού (ΕΕ) αριθ. 600/2014 και, στη συνέχεια, έως την 1η Μαρτίου κάθε έτους.
   Η αναφερόμενη στο πρώτο εδάφιο αρμόδια αρχή είναι η αρμόδια αρχή της σημαντικότερης αγοράς από άποψη ρευστότητας, όπως προσδιορίζεται στο άρθρο 16 του κατ' εξουσιοδότηση κανονισμού (ΕΕ) 2017/590 της Επιτροπής (5).
   2.   Ο υπολογισμός που αναφέρεται στην παράγραφο 1 έχει τα ακόλουθα χαρακτηριστικά:
   
               α)
            
            
               περιλαμβάνει, για κάθε τόπο διαπραγμάτευσης, συναλλαγές οι οποίες εκτελέστηκαν σύμφωνα με τους κανόνες του εν λόγω τόπου διαπραγμάτευσης, με την εξαίρεση της τιμής αναφοράς, κατ' ιδίαν διαπραγματευθείσες συναλλαγές που έχουν επισημανθεί όπως ορίζεται στον πίνακα 4 του παραρτήματος Ι του κατ' εξουσιοδότηση κανονισμού (ΕΕ) 2017/587 και συναλλαγές οι οποίες εκτελέστηκαν με βάση τουλάχιστον μία εντολή η οποία έχει επωφεληθεί από μεγάλου μεγέθους απαλλαγή, εφόσον το μέγεθος συναλλαγής υπερβαίνει το εφαρμοζόμενο όριο μεγάλου μεγέθους το οποίο προσδιορίζεται σύμφωνα με το άρθρο 7 του κατ' εξουσιοδότηση κανονισμού (ΕΕ) 2017/587.
            
         
               β)
            
            
               καλύπτει είτε το προηγούμενο ημερολογιακό έτος είτε, κατά περίπτωση, την περίοδο του προηγούμενου ημερολογιακού έτους κατά την οποία το χρηματοπιστωτικό μέσο ήταν εισηγμένο προς διαπραγμάτευση ή αποτελούσε αντικείμενο διαπραγμάτευσης σε τόπο διαπραγμάτευσης και η διαπραγμάτευσή του δεν είχε ανασταλεί.
            
         3.   Οι παράγραφοι 1 και 2 δεν εφαρμόζονται σε μετοχές και αποθετήρια έγγραφα τα οποία εισήχθησαν προς διαπραγμάτευση ή αποτέλεσαν αντικείμενο διαπραγμάτευσης σε τόπο διαπραγμάτευσης για πρώτη φορά τέσσερις εβδομάδες το νωρίτερο πριν από το τέλος του προηγούμενου ημερολογιακού έτους.
   4.   Οι τόποι διαπραγμάτευσης εφαρμόζουν το βήμα τιμής της ζώνης ρευστότητας που αντιστοιχεί στον μέσο ημερήσιο αριθμό συναλλαγών που έχει δημοσιευθεί σύμφωνα με την παράγραφο 1 από την 1η Απριλίου μετά την εν λόγω δημοσίευση.
   5.   Πριν από την πρώτη εισαγωγή προς διαπραγμάτευση ή πριν από την πρώτη ημέρα διαπραγμάτευσης μιας μετοχής ή ενός αποθετηρίου εγγράφου, η αρμόδια αρχή του τόπου διαπραγμάτευσης στο οποίο πρόκειται να εισαχθεί προς διαπραγμάτευση για πρώτη φορά ή πρόκειται να αποτελέσει αντικείμενο διαπραγμάτευσης για πρώτη φορά το εν λόγω χρηματοπιστωτικό μέσο εκτιμά τον μέσο ημερήσιο αριθμό συναλλαγών για τον εν λόγω τόπο διαπραγμάτευσης, λαμβάνοντας υπόψη το προηγούμενο ιστορικό διαπραγμάτευσης του εν λόγω τόπου διαπραγμάτευσης, κατά περίπτωση, καθώς και το προηγούμενο ιστορικό διαπραγμάτευσης χρηματοπιστωτικών μέσων που θεωρείται ότι έχουν παρεμφερή χαρακτηριστικά και δημοσιεύει την εν λόγω εκτίμηση.
   Τα βήματα τιμής της ζώνης ρευστότητας που αντιστοιχεί στην εν λόγω δημοσιευμένη εκτίμηση του μέσου ημερήσιου αριθμού συναλλαγών εφαρμόζεται από τη δημοσίευση της εν λόγω εκτίμησης έως τη δημοσίευση του μέσου ημερήσιου αριθμού συναλλαγών για το εν λόγω μέσο σύμφωνα με την παράγραφο 6.
   6.   Εντός έξι εβδομάδων από την πρώτη ημέρα διαπραγμάτευσης της μετοχής ή του αποθετήριου εγγράφου, η αρμόδια αρχή του τόπου διαπραγμάτευσης στον οποίο εισήχθη προς διαπραγμάτευση για πρώτη φορά ή αποτέλεσε αντικείμενο διαπραγμάτευσης σε τόπο διαπραγμάτευσης για πρώτη φορά το χρηματοπιστωτικό μέσο υπολογίζει και μεριμνά για τη δημοσίευση του μέσου ημερήσιου αριθμού συναλλαγών στο εν λόγω χρηματοπιστωτικό μέσο για τον εν λόγω τόπο διαπραγμάτευσης, με τη χρήση δεδομένων που αφορούν τις τέσσερις πρώτες εβδομάδες διαπραγμάτευσης του εν λόγω χρηματοπιστωτικού μέσου.
   Τα βήματα τιμής της ζώνης ρευστότητας που αντιστοιχεί στον εν λόγω δημοσιευμένο μέσο ημερήσιο αριθμό συναλλαγών εφαρμόζεται από τη δημοσίευση έως τον υπολογισμό και τη δημοσίευση νέου μέσου ημερήσιου αριθμού συναλλαγών για το εν λόγω μέσο σύμφωνα με τη διαδικασία που ορίζεται στις παραγράφους 1 έως 4.
   7.   Για τους σκοπούς του παρόντος άρθρου, ο μέσος ημερήσιος αριθμός συναλλαγών για ένα χρηματοπιστωτικό μέσο υπολογίζεται διαιρώντας, για τη σχετική χρονική περίοδο και τον οικείο τόπο διαπραγμάτευσης, τον συνολικό αριθμό συναλλαγών στο εν λόγω χρηματοπιστωτικό μέσο δια του αριθμού των ημερών διαπραγμάτευσης.
   Άρθρο 4
   Εταιρικές πράξεις
   (Άρθρο 49 παράγραφοι 1 και 2 της οδηγίας 2014/65/ΕΕ)
   Στην περίπτωση που μια αρμόδια αρχή θεωρεί ότι μια εταιρική πράξη μπορεί να τροποποιήσει τον μέσο ημερήσιο αριθμό συναλλαγών ενός συγκεκριμένου χρηματοπιστωτικού μέσου, προκαλώντας κατ' αυτόν τον τρόπο την υπαγωγή του εν λόγω χρηματοπιστωτικού μέσου σε διαφορετική ζώνη ρευστότητας, η αρμόδια αρχή προσδιορίζει και μεριμνά για τη δημοσίευση νέας εφαρμοστέας ζώνης ρευστότητας για το εν λόγω χρηματοπιστωτικό μέσο, αντιμετωπίζοντάς το ως αν είχε εισαχθεί για διαπραγμάτευση ή αποτελούσε αντικείμενο διαπραγμάτευσης για πρώτη φορά, και εφαρμόζει τη διαδικασία που ορίζεται στο άρθρο 3 παράγραφοι 5 και 6.
   Άρθρο 5
   Μεταβατικές διατάξεις
   1.   Η αρμόδια αρχή του τόπου διαπραγμάτευσης στον οποίο εισήχθη προς διαπραγμάτευση για πρώτη φορά ή αποτέλεσε αντικείμενο διαπραγμάτευσης για πρώτη φορά μια μετοχή ή ένα αποθετήριο έγγραφο πριν από την ημερομηνία εφαρμογής του κανονισμού (ΕΕ) αριθ. 600/2014 συγκεντρώνει τα απαραίτητα δεδομένα, υπολογίζει και μεριμνά για τη δημοσίευση του μέσου ημερήσιου αριθμού συναλλαγών για το εν λόγω χρηματοπιστωτικό μέσο και τον εν λόγω τόπο διαπραγμάτευσης εντός των κατωτέρω προθεσμιών:
   
               α)
            
            
               το αργότερο τέσσερις εβδομάδες πριν την ημερομηνία εφαρμογής του κανονισμού (ΕΕ) αριθ. 600/2014, στην περίπτωση που η ημερομηνία κατά την οποία οι μετοχές ή τα αποθετήρια έγγραφα αποτελούν για πρώτη φορά αντικείμενο διαπραγμάτευσης σε τόπο διαπραγμάτευσης εντός της Ένωσης είναι ημερομηνία προγενέστερη κατά τουλάχιστον δέκα εβδομάδες της ημερομηνίας εφαρμογής του κανονισμού (ΕΕ) αριθ. 600/2014·
            
         
               β)
            
            
               το αργότερο την ημερομηνία εφαρμογής του κανονισμού (ΕΕ) αριθ. 600/2014, στην περίπτωση που η ημερομηνία κατά την οποία τα χρηματοπιστωτικά μέσα αποτελούν για πρώτη φορά αντικείμενο διαπραγμάτευσης σε τόπο διαπραγμάτευσης εντός της Ένωσης είναι ημερομηνία εντός της περιόδου η οποία αρχίζει δέκα εβδομάδες πριν την ημερομηνία εφαρμογής του κανονισμού (ΕΕ) αριθ. 600/2014 και λήγει μία ημέρα πριν την ημερομηνία εφαρμογής του κανονισμού (ΕΕ) αριθ. 600/2014.
            
         2.   Οι αναφερόμενοι στην παράγραφο 1 στοιχείο α) υπολογισμοί πραγματοποιούνται ως εξής:
   
               α)
            
            
               στην περίπτωση που η ημερομηνία κατά την οποία οι μετοχές ή τα αποθετήρια έγγραφα αποτελούν για πρώτη φορά αντικείμενο διαπραγμάτευσης σε τόπο διαπραγμάτευσης εντός της Ένωσης είναι ημερομηνία προγενέστερη κατά τουλάχιστον δεκαέξι εβδομάδες της ημερομηνίας εφαρμογής του κανονισμού (ΕΕ) αριθ. 600/2014, οι υπολογισμοί βασίζονται σε δεδομένα που είναι διαθέσιμα για περίοδο αναφοράς σαράντα εβδομάδων η οποία αρχίζει πενήντα δύο εβδομάδες πριν την ημερομηνία εφαρμογής του κανονισμού (ΕΕ) αριθ. 600/2014·
            
         
               β)
            
            
               στην περίπτωση που η ημερομηνία κατά την οποία οι μετοχές ή τα αποθετήρια έγγραφα αποτελούν για πρώτη φορά αντικείμενο διαπραγμάτευσης σε τόπο διαπραγμάτευσης εντός της Ένωσης είναι ημερομηνία εντός της περιόδου η οποία αρχίζει δεκαέξι εβδομάδες πριν την ημερομηνία εφαρμογής του κανονισμού (ΕΕ) αριθ. 600/2014 και λήγει δέκα εβδομάδες πριν την ημερομηνία εφαρμογής του κανονισμού (ΕΕ) αριθ. 600/2014, ο υπολογισμός βασίζεται σε δεδομένα που είναι διαθέσιμα για τις πρώτες τέσσερις εβδομάδες της περιόδου διαπραγμάτευσης του χρηματοπιστωτικού μέσου·
            
         
               γ)
            
            
               στην περίπτωση που η ημερομηνία κατά την οποία οι μετοχές ή τα αποθετήρια έγγραφα αποτελούν για πρώτη φορά αντικείμενο διαπραγμάτευσης σε τόπο διαπραγμάτευσης εντός της Ένωσης είναι ημερομηνία εντός της περιόδου η οποία αρχίζει δέκα εβδομάδες πριν την ημερομηνία εφαρμογής του κανονισμού (ΕΕ) αριθ. 600/2014 και λήγει μία ημέρα πριν την ημερομηνία εφαρμογής του κανονισμού (ΕΕ) αριθ. 600/2014, ο υπολογισμός βασίζεται στο ιστορικό διαπραγμάτευσης της μετοχής ή του αποθετηρίου εγγράφου ή άλλων χρηματοπιστωτικών μέσων που θεωρείται ότι έχουν παρεμφερή χαρακτηριστικά με τις εν λόγω μετοχές ή τα εν λόγω αποθετήρια έγγραφα.
            
         3.   Το βήμα τιμής της ζώνης ρευστότητας που αντιστοιχεί στον δημοσιευμένο μέσο ημερήσιο αριθμό συναλλαγών που αναφέρεται στην παράγραφο 1 εφαρμόζεται ως την 1η Απριλίου του έτους που έπεται της ημερομηνίας εφαρμογής του κανονισμού (ΕΕ) αριθ. 600/2014. Κατά τη διάρκεια της εν λόγω περιόδου, οι αρμόδιες αρχές μεριμνούν ώστε το βήμα τιμής για χρηματοπιστωτικά μέσα τα οποία αναφέρονται στα στοιχεία β) και γ) της παραγράφου 2 και εμπίπτουν στο πεδίο αρμοδιότητάς τους δεν συμβάλλει στην πρόκληση συνθηκών μη εύρυθμης διεξαγωγής συναλλαγών. Στην περίπτωση που μια αρμόδια αρχή εντοπίσει κίνδυνο για την εύρυθμη λειτουργία των αγορών εξαιτίας του εν λόγω βήματος τιμής, προσδιορίζει και δημοσιεύει επικαιροποιημένο μέσο ημερήσιο αριθμό συναλλαγών για τα οικεία χρηματοπιστωτικά μέσα, προκειμένου να αντιμετωπίσει τον εν λόγω κίνδυνο. Ο εν λόγω προσδιορισμός πραγματοποιείται με βάση πιο ολοκληρωμένα δεδομένα ιστορικού διαπραγμάτευσης των εν λόγω εγγράφων, τα οποία καλύπτουν και μεγαλύτερη χρονική περίοδο. Οι τόποι διαπραγμάτευσης εφαρμόζουν αμέσως τη ζώνη ρευστότητας που αντιστοιχεί στον εν λόγω επικαιροποιημένο μέσο ημερήσιο αριθμό συναλλαγών. Εφαρμόζουν την εν λόγω ζώνη έως την 1η Απριλίου του έτους που έπεται της ημερομηνίας εφαρμογής του κανονισμού (ΕΕ) αριθ. 600/2014 ή έως οποιαδήποτε περαιτέρω δημοσίευση από την αρμόδια αρχή σύμφωνα με την παρούσα παράγραφο.
   Άρθρο 6
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 3 Ιανουαρίου 2018.
   Ωστόσο, το άρθρο 5 εφαρμόζεται από την ημερομηνία έναρξης ισχύος του παρόντος κανονισμού.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουλίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 173 της 12.6.2014, σ. 349.
   
      (2)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).
   
      (3)  Κανονισμός (ΕΕ) αριθ.1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ.716/2009/ΕΚ και την κατάργηση της απόφασης 2009/77/ΕΚ της Επιτροπής (ΕΕ L 331 της 15.12.2010, σ. 84).
   
      (4)  Κατ' εξουσιοδότηση κανονισμός (ΕΕ) 2017/587 της Επιτροπής, της 14ης Ιουλίου 2016, για τη συμπλήρωση του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων όσον αφορά ρυθμιστικά τεχνικά πρότυπα για τις απαιτήσεις διαφάνειας για τους τόπους διαπραγμάτευσης και τις επιχειρήσεις επενδύσεων ως προς τις μετοχές, τα πιστοποιητικά αποθετηρίου, τα διαπραγματεύσιμα αμοιβαία κεφάλαια, τα πιστοποιητικά και άλλα παρόμοια χρηματοπιστωτικά μέσα και τις υποχρεώσεις εκτέλεσης συναλλαγών σχετικά με ορισμένες μετοχές σε τόπο διαπραγμάτευσης ή από συστηματικό εσωτερικοποιητή (βλέπε σελίδα 387 της παρούσας Επίσημης Εφημερίδας).
   
      (5)  Κατ' εξουσιοδότηση κανονισμός (ΕΕ) 2017/590 της Επιτροπής, της 28ης Ιουλίου 2016, για τη συμπλήρωση του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για την αναφορά των συναλλαγών στις αρμόδιες αρχές (βλέπε σελίδα 449 της παρούσας Επίσημης Εφημερίδας).
   
      ΠΑΡΑΡΤΗΜΑ
      
         Πίνακας βήματος τιμής
      
      
                   
               
               
                  Ζώνες ρευστότητας
               
            
                  Κλίμακες τιμών
               
               
                  0 ≤ μέσος ημερήσιος αριθμός συναλλαγών < 10
               
               
                  10 ≤ μέσος ημερήσιος αριθμός συναλλαγών < 80
               
               
                  80 ≤ μέσος ημερήσιος αριθμός συναλλαγών < 600
               
               
                  600 ≤ μέσος ημερήσιος αριθμός συναλλαγών < 2 000 
               
               
                  2 000  ≤ μέσος ημερήσιος αριθμός συναλλαγών < 9 000 
               
               
                  9 000  ≤ μέσος ημερήσιος αριθμός συναλλαγών
               
            
                  0 ≤ τιμή < 0,1
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
               
                  0,0001
               
            
                  0,1 ≤ τιμή < 0,2
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
            
                  0,2 ≤ τιμή < 0,5
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
            
                  0,5 ≤ τιμή < 1
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
            
                  1 ≤ τιμή < 2
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
            
                  2 ≤ τιμή < 5
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
            
                  5 ≤ τιμή < 10
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
            
                  10 ≤ τιμή < 20
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
            
                  20 ≤ τιμή < 50
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
            
                  50 ≤ τιμή < 100
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
            
                  100 ≤ τιμή < 200
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
            
                  200 ≤ τιμή < 500
               
               
                  2
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
            
                  500 ≤ τιμή < 1 000 
               
               
                  5
               
               
                  2
               
               
                  1
               
               
                  0,5
               
               
                  0,2
               
               
                  0,1
               
            
                  1 000  ≤ τιμή < 2 000 
               
               
                  10
               
               
                  5
               
               
                  2
               
               
                  1
               
               
                  0,5
               
               
                  0,2
               
            
                  2 000  ≤ τιμή < 5 000 
               
               
                  20
               
               
                  10
               
               
                  5
               
               
                  2
               
               
                  1
               
               
                  0,5
               
            
                  5 000  ≤ τιμή < 10 000 
               
               
                  50
               
               
                  20
               
               
                  10
               
               
                  5
               
               
                  2
               
               
                  1
               
            
                  10 000  ≤ τιμή < 20 000 
               
               
                  100
               
               
                  50
               
               
                  20
               
               
                  10
               
               
                  5
               
               
                  2
               
            
                  20 000  ≤ τιμή < 50 000 
               
               
                  200
               
               
                  100
               
               
                  50
               
               
                  20
               
               
                  10
               
               
                  5
               
            
                  50 000  ≤ τιμή
               
               
                  500
               
               
                  200
               
               
                  100
               
               
                  50
               
               
                  20
               
               
                  10